[{"text_idx": "#000000", "text": "Cewch wybodaeth yma am bopeth sy'n ymwneud a\u0302'ch gwyliau yn Enlli. Rydym yn edrych ymlaen at eich croesawu i'r ynys."}, {"text_idx": "#000001", "text": "Mae\u2019r wythnos rentu o ddydd Sadwrn i ddydd Sadwrn, Ebrill - Hydref. Nid yw'r tai ar gael yn y gaeaf gan nad yw'n bosib i'r cwch redeg yn reolaidd, ac mae'r tai yn anaddas i aros ynddynt yn y gaeaf."}, {"text_idx": "#000003", "text": "Mae cost y cwch yn ychwanegol i brisiau\u2019r tai ac mae'r gwasanaeth cwch o Borth Meudwy yng ngofal cwmni Mordaith Lly\u0302n."}, {"text_idx": "#000004", "text": "\u00a355 yw'r gost yn 2023. Fe'ch cynghorir i wisgo dillad glaw ar gyfer y croesi. Os bydd y tywydd yn caniata\u0301u, mae ymwelwyr am yr wythnos yn croesi ar ddyddiau Sadwrn o Borth Meudwy (ger Aberdaron). Os bydd y croesi\u2019n cael ei ohirio oherwydd y tywydd, byddwch yn croesi ar y diwrnod braf cyntaf canlynol."}, {"text_idx": "#000005", "text": "Mae'r broses o gludo teithwyr a bagiau i ac o'r ynys yn eithaf cymhleth ac yn galw am amynedd a dealltwriaeth."}, {"text_idx": "#000006", "text": "Paciwch popeth mewn bocsys a bagiau bychain, sydd wedi eu selio. Cofiwch fod rhaid codi'r bagiau i mewn ac allan o\u0302'r cwch.\nA fyddech gystal a\u0302 gwirio\u2019r trefniadau cwch cyn eich ymweliad drwy ffonio 07971 769895 ar y noson cyn croesi. Wrth wneud hyn, cewch fanylion eich amser chi i groesi. Ffoniwch ar o\u0302l 6.30 yr hwyr os gwelwch yn dda."}, {"text_idx": "#000009", "text": "Bydd y croesi\u2019n cymryd tua 20 munud. Os yn bosibl, dylai ymwelwyr helpu i lwytho a dadlwytho\u2019r cwch."}, {"text_idx": "#000010", "text": "Co\u0302d post Satnav ar gyfer fferm Cwrt yw LL53 8DA - cliciwch yma i weld y map. Mae rhai systemau satnav yn mynd a chi heibio Cwrt, felly edrychwch allan amdano ar yr ochr dde. Mae llechen \"Cwrt\" i weld ym mhostyn y gia\u0302t. Os byddwch yn cyrraedd safle Cwrt yr Ymddiriedolaeth Genedlaethol, rydych wedi mynd yn rhy bell, ewch yn o\u0302l i'r gia\u0302t flaenorol."}, {"text_idx": "#000016", "text": "Er nad ydynt yn foethus, mae\u2019r tai wedi eu dodrefnu'n gyfforddus. Yn y gegin mae popty nwy, oergell/rhewgell (oergell llai mewn tai sy'n cysgu 2, gyda blwch rhewi bach), ac offer arlwyo digonol ar gyfer y nifer o breswylwyr a ganiateir ym mhob eiddo."}, {"text_idx": "#000017", "text": "Fe ddarperir llestri, hylif golchi llestri, papur toiled ac offer glanhau ty\u0302."}, {"text_idx": "#000018", "text": "Mae tawelwch Enlli yn un o brif resymau mae pobl yn dod i aros yma. Gofynnwn felly i\u2019n holl ymwelwyr barchu hyn a chadw mor ddistaw ag sy\u2019n bosib, enwedig yn ystod oriau\u2019r nos rhwng 10yh ac 8yb."}, {"text_idx": "#000021", "text": "Lleolir sto\u0302f aml-danwydd yn ystafell fyw rhan fwyaf o\u2019r tai. Os ydych yn dymuno\u2019i thanio bydd cyflenwad o danwydd wedi ei leoli yn y ty\u0302 i chi. Os byddwch angen mwy, mae posib ei brynu gan y Wardeniaid. Gofynnir i chi beidio a\u0302 llosgi broc mo\u0302r oherwydd mae\u2019r halen yn niweidio leinin y simnai."}, {"text_idx": "#000022", "text": "Sylwch: gall y tai sydd heb le ta\u0302n fod yn oer yn ystod tywydd garw."}, {"text_idx": "#000031", "text": "Ni fydd Ymddiriedolaeth Ynys Enlli yn codi ffi ar ymwelwyr nad ydynt yn gallu dychwelyd i'r tir mawr o ganlyniad i oedi wrth geisio croesi neu dywydd gwael."}, {"text_idx": "#000033", "text": "Mae croesi i Enlli yn dibynnu i raddau helaeth ar y tywydd ac o bryd i'w gilydd mae angen gohirio teithiau. Pan fydd hyn yn digwydd ni fydd Ymddiriedolaeth Ynys Enlli yn gyfrifol am unrhyw ad-daliad nag iawndal."}, {"text_idx": "#000034", "text": "Os byddwch yn cael eich gorfodi i ganslo eich ymweliad ag Enlli am unrhyw reswm, yn cynnwys tywydd garw, ni fydd Ymddiriedolaeth Ynys Enlli yn atebol am golled o dan unrhyw amgylchiadau."}, {"text_idx": "#000035", "text": "Cynghorir ymwelwyr i drefnu eu hyswiriant canslo eu hunain er mwyn diogelu rhag achos o salwch neu ddigwyddiad yswiriadwy arall."}, {"text_idx": "#000047", "text": "O ran bwyd a diod, dewch a\u0302 mwy nag sydd ei angen arnoch ar gyfer eich gwyliau, er nid oes angen i chi ddod a dw\u0302r (heblaw ein bod yn cysylltu efo i chi, ar adegau tywydd sych iawn) oherwydd yn achlysurol fe all y tywydd rwystro\u2019r cwch rhag croesi ar y diwrnod a drefnwyd. Nid oes siop fwyd ar yr ynys, dim ond beth sydd ar werth yn y fferm - gweler isod."}, {"text_idx": "#000048", "text": "Yn naturiol, mae pen draw i faint o fagiau y gellir eu cludo ar y cwch. Fodd bynnag, fe all y canlynol ychwanegu at eich profiad ar Enlli:"}, {"text_idx": "#000051", "text": "Camera a batris sba\u0302r - ni chaniateir ffotograffiaeth fasnachol heb ganiata\u0302d Ymddiriedolaeth Ynys Enlli."}, {"text_idx": "#000054", "text": "Nid yw Ymddiriedolaeth Ynys Enlli yn cynghori pobl i hwylio, caiac neu nofio o gwmpas arfordir Enlli gan fod yr adlif yn gryf a peryglus. Mae unrhyw un o'r gweithgareddau hyn yn cael eu cynnal ar eich menter eich hun."}, {"text_idx": "#000056", "text": "Fferm a ChaffiTy\u0302 Pellaf, Enlli"}, {"text_idx": "#000057", "text": "Mae'r caffi, sy'n cael ei redeg gan y teulu Roberts, yn cynnig diodydd, yn ogystal a\u0302 hufen ia, byrbrydau a chacennau cartref amrywiol bob dydd."}, {"text_idx": "#000058", "text": "Mae gan Dy\u0302 Pellaf drwydded i werthu alcohol, sy\u2019n lleihau'r angen i ddod a\u0302 chyflenwadau gyda chi. Gweler y rhesr a phrisiau yma. Mae brecwast llawn, yn enwedig ar ddiwrnodau ymadael ar gael, ar adeg sy'n gyfleus i chi. Mae\u2019r caffi hefyd yn cynnig prydau gyda'r nos neu tecawe\u0302 ar nosweithiau penodol yn ogystal a\u0302 noson caws a gwin unwaith yr wythnos! Cysylltwch am ragor o wybodaeth."}, {"text_idx": "#000059", "text": "Mae'r teulu yn gobeithio y bydd hyn yn gwella'ch profiad a'ch mwynhad o'r ynys. Os oes gennych unrhyw ofynion arbennig neu os ydych chi eisiau rhywbeth hollol wahanol, cysylltwch i drafod eich anghenion. Bydd gwasanaethau amrywiol yn cael eu hysbysebu ar yr ynys yn wythnosol."}, {"text_idx": "#000061", "text": "Yn ogystal a\u0302'r caffi, bydd y fferm yn gwerthu wyau ffres, llysiau tymhorol, crancod a chimychiaid wedi'u berwi neu ffres yn syth oddi ar y cwch, eto cysylltwch ymlaen llaw i ofyn beth sydd ar gael ac i archebu."}]